钦定古今图书集成/明伦汇编/闺媛典/第138卷 > 吴宣妻陈氏
## 钦定古今图书集成/明伦汇编/闺媛典/第138卷 > 吴宣妻陈氏

按《长洲县志》：陈氏，吴宣妻。宣为都吏，得危疾，时未有
子，陈方妊五月，宣且死，怆然无言。陈谓曰：“吾知子不
悲命短，而痛后嗣不续。吾生男固大幸，即女长育教
诲之，为择婿，属以烝尝，亦无忧乏祀也。”宣死，免身得
男。氏遂蓬首毁容，经营丧葬，躬纺绩以为食。忌者阴
戕其儿，氏日夜不暂舍。其兄陈容多方护之，得成立。